Zeci de drumuri pietruite din Brăila sunt în plin proces de reabilitare într-un proiect care a costat peste 16 milioane de lei. Printre ele se află şi strada Alecu Russo.

Localnicii s-au bucurat degeaba că au văzut utilajele lucrând. Muncitorii au greşit strada. Pentru această zonă nu există încă autorizaţie de construcţie, aşa că excavatoarele au acoperit cu pământ lucrarea, după ce au reuşit să avarieze şi canalizarea montată în urmă cu doar doi ani.

„S-a înfundat canalizarea pentru că nu au pus capac şi s-a pus dus pământul. Au săpat vineri, sâmbătă şi azi şi acum o astupă înapoi”, a povestit un localnic pentru realitatea.net.

Reprezentanţii firmei de construcţii au recunoscut senin că au comis o eroare şi că nu s-au uitat cum trebuie pe documente.

Strada a devenit acum impracticabilă.

sursa: realitatea.net